**1. Noteikumos lietotie jēdzieni**
1.1. Autofavorīts– SIA „Autofavorīts”, reģ. Nr. 40003222622.
1.2. Programma – SIA „Autofavorīts” īstenotā lojalitātes programma.
1.3. Klienta karte – Autofavorīts klientam izdotā klienta karte, kas nodrošina dalību Programmā. Programmas dalībnieks Klienta karti var izmantot uzkrājot un izmantojot uzkrātos punktus, kā arī izmantot citas Programmas sniegtās priekšrocības.
1.4. Klienta kartes punkti – atlaide, kas tiek uzkrāta kā Klienta kartes punkti.
1.5. Programmas dalībnieks – Autofavorīts klients, kuram uzņēmums ir nodevis lietošanā Klienta karti.
1.6. Personalizētie piedāvājumi – īpaši atlasīti piedāvājumi Programmas dalībniekiem, kas tiek izsūtīti ar e-pasta vai sms palīdzību.

1.7. Noteikumos neatrunātie jēdzieni tiek izmantoti saskaņā ar attiecīgo normatīvo aktu regulējumu.

**2. Vispārējie noteikumi**
2.1. Programma un šie noteikumi stājas spēkā 2017.gada 14.septembrī visos Autofavorīts centros, kas atrodas Latvijas Republikas teritorijā.
2.2. Reģistrējot Klienta karti, Programmas dalībnieks brīvprātīgi piekrīt tam, ka viņa sniegtie personas dati tiks apstrādāti atbilstoši Latvijas Republikas normatīvo aktu prasībām. Autofavorīts apņemas ievērot konfidencialitāti un garantē personas datu drošību un to izmantošanu atbilstoši Fizisko personu datu aizsardzības likuma un Informācijas sabiedrības pakalpojumu likuma prasībām. Personas dati trešajām personām var tikt izpausti tikai Latvijas Republikas normatīvajos aktos paredzētajos gadījumos un kārtībā. Personas dati trešajām personām var arī tikt izpausti ar mērķi sniegt pakalpojumus, ko Programmas dalībnieks ir izvēlējies saņemt.

2.3. Reģistrējot Klienta karti, Programmas dalībnieks piekrīt, ka viņa sniegtie personas dati un Klienta kartes lietošanas laikā reģistrētie pirkuma dati tiks apstrādāti tirgus pētījumu veikšanai, pirkuma darījumu uzskaites veidošanai un analizēšanai, piemērotāko piedāvājumu atlasei, īpašo akciju piedāvājumu veidošanai, loteriju organizēšanā, Klientu kartes lietotāja identificēšanai un administrācijas nolūkos, kā arī Programmas dalībnieks apliecina vai neapliecina savu piekrišanu saņemt mārketinga materiālus, reklāmas un paziņojumus. Programmas dalībniekam ir tiesības pieteikties vai atteikties no minētās informācijas saņemšanas jebkurā brīdī.

2.4. Autofavorīts patur tiesības veikt izmaiņas Programmas noteikumos un/vai atcelt Programmu. Par Programmas atcelšanu Autofavorīts informē, izvietojot informāciju Autofavorīts centros, ne vēlāk kā 10 (desmit) dienas iepriekš.

**3. Klienta kartes izsniegšanas un lietošanas noteikumi**
3.1. Par Programmas dalībnieku var kļūt un visas Programmas piedāvātās priekšrocības var izmantot 16 gadu vecumu sasniegusi persona, kura ir saņēmusi lietošanā Klienta karti un atzīmē to klātienē pie katra pirkuma, nopīkstinot pie aparāta.  Ja Klienta karti Programmas dalībnieks klātienē neatzīmē, var tikai saņemt standarta atlaidi, bet nevar uzkrāt punktus.

3.2. Klienta kartei var pieteikties gan fiziskas, gan juridiskas personas, kas norēķinās par preci vai pakalpojumu, veicot tūlītēju apmaksu ar skaidru naudu vai bankas maksājuma karti. Juridiskām personām, kuram ir noslēgti līgumi par preču vai pakalpojumu pēcapmaksu, Klienta karte netiek izsniegta.Pārkāpumu gadījumā Autofavorīts patur tiesības uz laiku bloķēt Klientu karti līdz informācijas noskaidrošanai.
3.3. Uz vienas personas vārda var tikt reģistrēta 1 (viena) Klienta karte. Klienta karte ir personīga, un to var izmantot tikai tā persona, uz kuras vārda Klienta karte ir reģistrēta.
3.4. Klienta kartes tiek izsniegtas bez maksa. Par atkārtotu klientas kartes izsniegšanu, Autofavorīts piemēro maksu 2 (divu) Eiro apmērā. Maksa par Klienta kartes izsniegšanu var tikt mainīta pēc Autofavorīts lēmuma, par to informējot Programmas dalībniekus, informāciju par to izvietojot Autofavorīts centros.

3.5. Programmas dalībniekam ir pienākums saudzīgi lietot un uzglabāt Klienta karti, tai skaitā, pasargāt to no augstas temperatūras, elektromagnētiskās iedarbības un mehāniskiem bojājumiem, kā arī turēt atsevišķi no mobiliem telefoniem, atslēgām, šķiltavām, sabiedriskā transporta elektroniskās viedkartes.
3.6. Ja Klienta karte netiek izmantota 1 (vienu) gadu vai ilgāk, tiek uzskatīts, ka Klienta karte netiek lietota. Autofavorīts vienpusējā kārtā dzēš Programmas dalībnieka savāktos punktus no datu bāzes.

**4. Autofavorīts punktu uzkrāšanas un norēķināšanās noteikumi**
4.1. Programmas dalībnieks, veicot pirkumus Autofavorīts centros un norēķināšanās brīdī, uzrāda Klienta karti, saņem atlaidi un uzkrāj punktus. Uzkrāto punktu apjomu Programmas dalībnieks var pārbaudīt pie Autofavorīts darbinieka, iesniedzot karti, redzēt sava rēķina izdrukā vai nosūtot iesniegumu uz epasta adresi auto@autofavorits.lv

4.2. Autofavorīts punktu krāšana Klienta kartē sākas tikai tajā gadījumā, kad Programmas dalībnieks vienā pirkuma reizē iegādājas preci vai pakalpojumu, kuru kopējā vērtība ir ne mazāka kā 5.00 (piecus) EUR .
4.3. Viena Autofavorīts punkta vērtība tiek pielīdzināta 5.00 EUR (pieciem).
4.4. Autofavorīts saglabā tiesības noteikt dažādus atlaides apjomus vai arī anulēt tos, informējot par šīm izmaiņām Programmas dalībniekus.
4.5. Klienta kartē uzkrāto punktu derīguma termiņš ir 1 (viens) gads no tās saņemšanas dienas.
4.6. Gadījumos, kad Programmas dalībniekam tiek atmaksāta nauda par preci, kura nopirkta, iesniedzot kasierim Klienta karti, Programmas dalībniekam tiek atmaksāta preces vērtība, kas uzrādīta pirkuma čekā. Ja precei tās iegādes dienā bija noteikta atlaide, bet naudas atmaksas dienā kases sistēmā uzrādās preces standarta cena, tad Programmas dalībniekam tiek atmaksāta par preci reāli samaksātā nauda summa, nevis preces standarta cena. Saņemtie Autofavorīts punkti tiek dzēsti.

4.7 Punkti netiek piešķirti un tie neuzkrājas veicot jaunas vai lietotas automašīnas iegādi.

4.8 Punkti netiek uzkrāti visām Opel (jaunākām par 2010 -) automašīnām, kas veic apkopi un remotu Autofavorīts servisos.

**5. Klienta kartes nozaudēšana vai sabojāšana**
5.1. Klienta kartes nozaudēšanas gadījumā Programmas dalībnieka pienākums ir nekavējoties par to paziņot Autofavorīts.
5.2. Pēc paziņojuma saņemšanas, nozaudētā Klienta karte tiks bloķēta paziņojuma saņemšanas dienā, ja paziņojums ir saņemts darba dienā līdz 18:00. Ja paziņojums saņemts darba dienā pēc 18:00 vai brīvdienā, Klienta karte tiks bloķēta nākamajā darba dienā.
5.3. Programmas dalībnieks var pieteikties jaunai Klienta kartei saskaņā ar šo noteikumu 3.2.punktā noteikto kārtību. Reģistrējot Klienta karti, Programmas dalībniekam ir jānorāda tā pati informācija, kas tika norādīta iepriekšējai Klienta kartei.

5.4. Bojātas Klienta kartes gadījumā un gadījumos, kad uzrādās paziņojums „Bojāta karte”, Programmas dalībniekam jāvēršas kādā kādā no Autofavorīts centriem un jānodod bojātā Klienta karte.

5.5. Klienta kartes nozaudēšanas gadījumā un gadījumos, kad Klienta kartei tiek konstatēti bojājumi nepareizas lietošanas rezultātā (skrāpējumi, griezumi u.c.), jaunas Klienta kartes izsniegšanas maksa ir 2,00 EUR (divi). Gadījumos, kad Klienta karte ir nolietojusies, taču tā ir lietota saudzīgi un netiek konstatēti ārēji redzami bojājumi, Klienta kartes apmaiņa ir par brīvu.

**6. Programmas priekšrocības**
6.1. Dalība Programmā tās dalībniekam nodrošina šādas priekšrocības:
6.1.1. Katru akcijas periodu īpašie piedāvājumi Programmas dalībniekiem, kas redzami sūtītajos e-pastos vai sms.
6.1.2. Katru reizi iepērkoties vai saņemot pakalpojumu Autofavorīts centros un, iesniedzot Klienta karti, Programmas dalībnieks saņem atlaidi un uzkrāj Autofavorīts punktus;
6.1.3. Ar uzkrātajiem punktiem dalībnieks var izvēlēties norēķināties par kādu no Programmā piedāvātajiem pakalpojumiem vai precēm.
6.3. Ja Programmas dalībnieks konstatē, ka nevar izmantot kādu no Programmas priekšrocībām, viņam jāinformē par to Autofavorīts administrācija.

**7. Nobeiguma noteikumi**
7.1. Dalība Programmā var tikt pārtraukta pēc Programmas dalībnieka un/vai Autofavorīts iniciatīvas:
7.1.1. pēc Programmas dalībnieka iniciatīvas iesniedzot atteikumu atļaut sniegto personas datu apstrādi nosūtot iesniegumu uz uz e-pastu: auto@autofavorīts.lv vai vēršoties ar iesniegumu Autofavorīts administrācijā.
7.1.2. pēc Autofavorīts iniciatīvas, ievietojot informāciju par Programmas pārtraukšanu Autofavorīts centros ne vēlāk kā 10 (desmit) dienas iepriekš.
7.2. Pēc Programmas pārtraukšanas Klienta kartes tiek bloķētas un Programmas dalībnieku sniegtie punkti no datu bāzes tiek dzēsti.